als_Latn dik_Latn sag_Latn
Bashkimi Europian duhet të konsiderojë ndalimin e kartëmonedhës 500 euroshe, për shkak se vlera e lartë e bën atë të cenueshme për korrupsion dhe aktivitete të jashtëligjshme.
Komentet vijnë nga kreu i organit kundër mashtrimit të BE-së. Kartëmonedha 500-ëshe, është më shumë se 5 herë më e vlefshme se ekuivalentja amerikane në qarkullim, ajo 100 dollarëshe dhe ofron një fuqi blerëse dhe këmbyeshmëri globale të rrallë, në një copë të vogël letre. “Jam në dyshim nëse ka ende nevojë për kartëmonedha me prerje të lartë si 500 euroshi, kryesisht për shkak se këto mund ta bëjnë jetën e një mashtruesi më të lehtë”, tha kreu i zyrës kundër mashtrimeve në Bruksel, Giovanni Kessler. Banka Qendrore Europiane në Frankfurt, që emeton euron, ka refuzuar t’i komentojë thirrjes së zyrës në Bruksel.
Kreu i zyrës thotë se prerjet e vogla dhe një zgjerim i përdorimit të parasë elektronike mund të ndihmojë hetimet. “Gjurmueshmëria është kryesore në luftimin e korrupsionit dhe mashtrimit”, shtoi ai. Të dhënat e Bankës Qendrore Europiane tregojnë se gjatë fundit të 2015-ës, rreth 3% e kartëmonedhave në qarkullim ishin banknotat 500 euro-she, duke përfaqësuar 28% të vlerës në total. Si 100 dollarëshi, shumë prej kartëmonedhave 500 euro, besohet se mbahen jashtë ekonomisë vendase, në rajone ku preferohen më shumë paratë në dorë se llogaritë bankare.
Kur banknotat dhe monedhat europiane filluan të qarkullojnë, Gjermania ishte mbështetësja më e madhe e prerjes 500-ndëshe, në mënyrë që të përshtatej me prerjen e 1 mijë markave, dhe gjithashtu për të kënaqur preferencat tradicionale të Gjermanëve të parave në dorë kundrejt atyre elektronike. Nga ana tjetër disa vende si Franca, ku para hyrjes në qarkullim të euros, kartëmonedha më e madhe vlente vetëm 76 euro, ishte kundër prerjes 500-ëshe.
Një tjetër vend kundërshtues, Britania, ka ndaluar zyrat e këmbimit në shitjen e kartëmonedhës 500-ndëshe që prej vitit 2010. Sterlina me prerjen më të madhe vlerësohet në rreth 66 euro. Megjithatë, për ata që kënaqen nga një prerje e madhe, Zvicra ofron kartëmonedhën prej 1mijë franga, apo 910 euro. /Telegrafi/
03-03-2017
Këta 7 sipërmarrës shumë të suksesshëm dhe anëtarë të “the Oracles”, ndajnë disa këshilla shumë të rëndësishme që i ndihmuan ata të mbyllin marrëveshje miliona dollarëshe. Këshillat e tyre do...më shumë
03-03-2017
E ndërsa Shqipëria ka disa vite që po tërhiqet nga industria e filmit turk, Italia duket se po e zbulon tani. Është filmi “Rosso Istabul’ që do të shfaqet në...më shumë
25-02-2017
Dëshironi të bëheni sipërmarrës të suksesshëm? Duhet të mësoni nga ata që ia kanë dalë, që nga kursimet tek investimet e zgjuara, ja çfarë duhet të kini parasysh. Nëse dëshironi të...më shumë
21-02-2017
Të gjithë ndihemi fajtor për gjërat e shtrenjta që kemi blerë të cilat tashmë nuk na nevojiten. Shumica e njerëzve të suksesshëm financiarisht nuk bëjnë gabime të tilla. Madje ky...më shumë
20-02-2017
Lee Jae-Yong ka mbërritur i shoqëruar nga bashkëshortja e tij në qendrën e paraburgimit në Seul. Trashëgimtari i gjigantit Samsung është arrestuar nën akuzën e ryshfetit, dëshmisë së rreme dhe...më shumë
16-11-2016
Bordi i Drejtorëve Ekzekutivë të Bankës Botërore miratoi sot një financim prej 71 milionë dollarësh për projektin e Menaxhimit të Integruar Urban dhe Turizmit në Shqipëri. Ky projekt do të...më shumë
als_Latn als_Latn als_Latn als_Latn als_Latn unk als_Latn unk als_Latn unk als_Latn unk als_Latn unk als_Latn unk als_Latn